ΓΡΑΠΤΗ ΕΡΩΤΗΣΗ E-1606/01

υποβολή: Juan Naranjo Escobar (PPE-DE) προς την Επιτροπή

(1 Ιουνίου 2001)

Θέμα: Ο αριθμός των εγγεγραμμένων φοιτητών στα πανεπιστήμια

Τα ευρωπαϊκά πανεπιστήμια κατά τα τελευταία έτη σημειώνουν μείωση του αριθμού των εγγεγραμμένων φοιτητών, σε ορισμένα δε πανεπιστήμιαπάρχει σαφής τάση μείωσης.

Αυτή η μείωση είχε, μέχρι σήμερα, σημαντικές συνέπειες όσον αφορά τον αριθμό των πτυχιούχων, ιδίως για το δημόσιο τομέα, αλλά στο μέλλον μπορεί να δημιουργήσει προβλήματα και στον τομέα της απασχόλησης των καθηγητών.

Αυτή η πραγματικότητα αντικατοπτρίζει τη μείωση της γενητικότητας και τις νέες κατευθυντήριες γραμμές που ακολουθούν οι νέοι σε ό,τι αφορά την επαγγελματική εκπαίδευση, η οποία διαφέρει από εκείνην που παρέχουν τα πανεπιστημιακά προγράμματα.

Μπορεί η Επιτροπή να επιβεβαιώσει ότι αυτό το φαινόμενο εμφανίζεται στον πρώτο και δεύτερο κύκλο πανεπιστημιακών σπουδών στο σύνολο των κρατών μελών· Εάν ναι, κρίνει αναγκαίο να προσδώσει μεγαλύτερη σημασία στα προγράμματα επαγγελματικής εκπαίδευσης για τους φοιτητές που θα ήθελαν να ασκήσουν μια συγκεκριμένη επαγγελματική δραστηριότητα· Εφόσον επιβεβαιωθεί αυτή η τάση, πως σκέπτεται η Επιτροπή να ανακυκλώσει τη λειτουργία των πανεπιστημίων·

Απάντηση της κ. Reding εξ ονόματος της Επιτροπής

(3 Σεπτεμβρίου 2001)

Η Επιτροπή βασίζει την ευρωπαϊκής κλίμακας στατιστική της ανάλυση στις διαθέσιμες στατιστικές της Eurostat. Τα πιο πρόσφατα δεδομένα που διαθέτει η Eurostat σχετικά με τον αριθμό των φοιτητών που είναι εγγεγραμμένοι στην τριτοβάθμια εκπαίδευση, αφορούν το ακαδημαϊκό έτος 1998/1999.

Η δημοσίευση Key data on education in Europe 1999/2000 του ευρωπαϊκού δικτύου πληροφοριών για την εκπαίδευση Eurydice δημοσιεύθηκε το 2000 βάσει στατιστικών της Eurostat. Καλύπτει την περίοδο από το 1975 έως το 1997. Αυτή είναι η πιο πρόσφατη ανάλυση σε ευρωπαϊκή κλίμακα του αριθμού φοιτητών που είναι εγγεγραμμένοι στην τριτοβάθμια εκπαίδευση. Ένα αξιοσημείωτο εύρημα της μελέτης του δικτύου Eurydice είναι το γεγονός ότι ο αριθμός των φοιτητών της τριτοβάθμιας εκπαίδευσης έχειπερδιπλασιαστεί κατά τα τελευταία είκοσι έτη. Η αύξηση ήταν ιδιαίτερα ραγδαία στην Ελλάδα, την Ισπανία, την Ιρλανδία και την Πορτογαλία. Μόνον στη Γαλλία και τις Κάτω Χώρες τείνει να μειωθεί ελαφρά ο αριθμός των φοιτητών της τριτοβάθμιας εκπαίδευσης.

Οι στατιστικές της Eurostat όσον αφορά τους φοιτητές της τριτοβάθμιας εκπαίδευσης για το ακαδημαϊκό έτος 1998/1999 επιβεβαιώνουν αυτή την αυξητική τάση στον αριθμό των φοιτητών ακόμα και στη Γαλλία, η οποία προηγουμένως εμφάνιζε μείωση.

Ο αριθμός των φοιτητών σε ιδρύματα τριτοβάθμιας εκπαίδευσης εξαρτάται κατά πολύ από το σύστημα της τριτοβάθμιας εκπαίδευσης του εκάστοτε κράτους μέλους. Οι διαδικασίες επιλογής και τα όρια του αριθμού των διαθέσιμων θέσεων, όπως π.χ. το σύστημα 'numerus clausus', είναι παράγοντες που επηρεάζουν το μέγεθος του φοιτητικού πληθυσμού. Ένας από τους λόγους των ανεξάρτητων διαδικασιών επιλογής είναι οπολογισμός των αναγκών της αγοράς εργασίας, αλλάπεισέρχονται και άλλες μεταβλητές.

Τέλος, η πρόσφατη τάση της ανώτατης εκπαίδευσης στην Ευρώπη να προάγει την προοπτική της διά βίου μάθησης και τη μεγαλύτερη ευαισθητοποίηση των τριτοβάθμιων εκπαιδευτικών ιδρυμάτων στις ανάγκες νέων ομάδων σπουδαστών, αποτελεί πρόκληση τόσο για τις δομές των εν λόγω ιδρυμάτων όσο και για τους τρόπους πρόσβασης σε αυτά. Ένα από τα επακόλουθα αυτών των εξελίξεων ενδέχεται να είναι ο αυξανόμενος αριθμός σπουδαστών που εγγράφονται στην τριτοβάθμια εκπαίδευση στην Ευρώπη.

Στο πλαίσιο αυτό, η Επιτροπή δεν μπορεί να επιβεβαιώσει τις τάσεις που περιγράφει ο κ. βουλευτής. Ωστόσο, τα μέτρα που έχει λάβει η Επιτροπή για την προώθηση της διά βίου μάθησης, η πρωτοβουλία eLearning καθώς και οι δεσμοί μεταξύ της εκπαίδευσης και της απασχόλησης θα βοηθήσουν στο να καταστήσουν τα τριτοβάθμια εκπαιδευτικά ιδρύματα πιο ανοικτά στην κοινωνία και στην επαγγελματική ζωή.